# Viden i spil med Idrættens Analyseinstitut - arbejdsspørgsmål

## Danskernes motions- og sportsvaner: Trends og tendenser (2:5)

De dyrker flere forskellige idrætsaktiviteter end før, og de voksne danskere bruger næsten en halv time mere om ugen på sport og motion. Men hvilke aktiviteter er de mest populære, og hvor dyrker vi dem? Det ser vi nærmere på i dette afsnit af Viden i spil med Idrættens Analyseinstitut, hvor vi dykker ned i undersøgelsen af danskernes motions- og sportsvaner 2020.

Cecilie Hedegaard Bak har inviteret Steffen Rask, der er senioranalytiker i Idan og projektleder på undersøgelsen, i studiet til en snak om trends og tendenser på idrætsområdet.

Dette er del 2 i serien om danskernes motions- og sportsvaner.

## Arbejdsspørgsmål:

1. Redegør med udgangspunkt i figur 1 for, hvordan vores aktivitetsmønster har ændret sig siden 2007
2. Hvorfor har vi ifølge Steffen Rask fået et bredere aktivitetsmønster?
3. Hvor mange aktiviteter dyrker I selv i løbet af et år?
4. Hvilken rolle spiller coronakrisen for udviklingen?
5. Hvordan har coronakrisen påvirket jeres egne idrætsvaner?
6. Hvilke motionsformer og aktiviteter er ifølge Steffen Rask særligt populære i 2020? (Se også figur 2)
7. Hvad skyldes outdoortendensen?

## Supplerende materiale:

Figur 1: Det gennemsnitlige antal aktiviteter, som danskerne dyrker, er steget i 2020 (gns.)

Kilde: [Baggrundsrapport om idrætsvaner giver ny indsigt i sammenhængen mellem trivsel og idrætsdeltagelse](https://www.idan.dk/nyheder/baggrundsrapport-om-idraetsvaner-giver-ny-indsigt-i-sammenhaengen-mellem-trivsel-og-idraetsdeltagelse/), idan.dk, 25.10.22

Figur 2: Megatrends i voksnes motions- og sportsvaner (pct.)

Kilde: [Danskernes motions- og sportsvaner 2020](https://www.idan.dk/udgivelser/danskernes-motions-og-sportsvaner-2020/), side 17, 25.10.22